Gengið var í gærkvöld frá ráðningu á Ray Anthony Jónssyni sem þjálfara meistaraflokks kvenna fyrir komandi tímabil . Ray hefur þjálfað kvennaliðið síðustu 2 ár . Í fréttatilkynningu frá kvennaráði UMFG kemur fram að unnið sé í að byggja upp nýjan kjarna af ungum og efnilegum heimastúlkum í bland við nokkra eldri leikmenn . Þeirra hlutskipti eftir sumarið hafi verið að falla niður um deild eftir æsispennandi sumar . Því sé það þeirra markmið að komast strax aftur upp . Hvetjum við ykkur að vera dugleg að fylgjast með stelpunum á komandi tímabili og óskum Ray góðs gengis . Á meðfylgjandi myndum skrifa Ray og Petra Rós formaður kvennaráðs undir samninginn .